শৈশবে প্রত্যাখ্যান সংক্রান্ত পাঠ যা দ্বারা মূলত সঙ্গী গোষ্ঠীর দ্বারা প্রত্যাখ্যানের পাঠকেই বোঝানো হয় তার পাশাপাশি কিছু গবেষক প্রেম সংক্রান্ত সম্পর্কের প্রেক্ষিতে একক ব্যক্তির দ্বারা প্রত্যাখ্যানের ওপর গবেষণা করেছেন। কিশোর এবং প্রাপ্তবয়স্কদের মধ্যে, যখন একজন ব্যক্তি অন্যের পরিণয় নিবেদন প্রত্যাখ্যান করে, অবজ্ঞা/অবহেলা করে, অথবা যে তার প্রতি আকৃষ্ট তার দ্বারা পরিত্যাজ্য হয়, অথবা একপার্শ্বীয়ভাবে চলতে সম্পর্কে ছেদ পড়ে, তখনই প্রেম-প্রত্যাখ্যান ঘটে। যৌবনকালে প্রতিদানহীন ভালবাসার শিকার হওয়া খুব সাধারণ অভিজ্ঞতা, কিন্তু মানুষ বয়স্ক হলে পারস্পরিক ভালবাসা তাদের মধ্যে আরো বেশি পরিমাণে দেখা যায়।

প্রেমের প্রত্যাখ্যান একটি বেদনাদায়ক, আবেগীয় অভিজ্ঞতা যার ফলে মস্তিষ্কের কডেট নিউক্লিয়াসে প্রতিক্রিয়ার সৃষ্টি হয় এবং এর সাথে ডোপামাইন এবং কর্টিসল হর্মোনের ক্রিয়াও যুক্ত হয়। বিভিন্ন ব্যক্তির মধ্যে, প্রত্যাখ্যাত হওয়ার ফলে বিভিন্নরকম নেতিবাচক আবেগের জন্ম হয়, যেমন ফ্রাসট্রেশান, প্রচণ্ড রাগ, হিংসা, বিদ্বেষ এবং এর থেকে হাল ছাড়া মনোভাব, হতাশা এবং সম্ভাব্য দীর্ঘমেয়াদি অবসাদের সৃষ্টি হয়।

প্রেম-ভালোবাসা
স্বীকৃতির প্রয়োজনীয়তা
শৈশবে
বল লোফালুফি/সাইবারবল পরীক্ষা